Adrian Mititelu şi-a ales antrenorul cu care să atace revenirea în Liga 1! Patronul de la FCU Craiova s-a orientat rapid după ce echipa sa a retrogradat în divizia secundă.
FCU Craiova a încheiat sezonul de Liga 1 pe ultima poziție a clasamentului, iar astfel a retrogradat direct în Liga a 2-a. Totuși, Adrian Mititelu nu renunță și a făcut deja o serie de schimbări la echipă.
Adrian Mititelu şi-a ales antrenorul cu care să atace revenirea în Liga 1!
Pe lângă valul uriaș de despărțiri anunțat de echipa lui Adrian Mititelu, patronul s-a hotărât și în privința antrenorului pentru Liga a 2-a. Este vorba despre Marius Croitoru, potrivit informațiilor oferite de prosport.ro.
Totodată, Mititelu a decis și care sunt jucătorii pe care se va baza în eșalonul secund. Este vorba despre: portarii echipei, dar și Negru, Padula, Sidibe, Pop, Albu, Blidar, Blănuță, Jibril, Baeten și Bauza. Totuși, patronul va încerca să îi vândă pe ultimi 2 jucători menționați în perioada de mercato din vară.
De asemenea, sursa citată anterior anunță faptul că Mititelu a adus și 5 jucători de la echipa a 2-a, pentru a încerca revenirea în Liga 1. Este vorba despre: Pena, Biosan, Crăciun, Ciucă și Angelo Sârbu.
De asemenea, un alt jucător care ar putea veni în lotul lui FCU este Enriko Papa, fotbalist care se antrenează deja cu echipa din Bănie.
Adrian Mititelu, mesaj incredibil după retrogradarea lui FCU Craiova
Adrian Mititelu a venit cu un mesaj incredibil la trei zile după retrogradarea lui FCU Craiova. Patronul oltenilor a folosit cuvinte dure într-o postare pe care a avut-o pe contul său oficial de Facebook.
FCU Craiova a fost învinsă pe teren propriu de Hermannstadt, scor 1-3, şi a retrogradat în Liga 2. Adrian Mititelu a dat de înţeles că ia în calcul să se retragă din fotbal. O declaraţie similară a făcut şi fiul său, Adrian Mititelu Jr, la scurt timp după finalul meciului care a declanşat o revoltă a fanilor.
Mititelu tocmai s-a filmat la baza de antrenament a clubului şi a postat un mesaj care s-a viralizat imediat.
„Unii zic că sunt ȚĂRAN PROST! Eu spun că sunt ȚĂRAN ÎNCĂPĂȚÂNAT, greu de îngenuncheat! Dacă soarta mă duce spre un final tragic înseamnă că așa a fost scris! Am pierdut multe în viata mea însă DEMNITATEA niciodată! Orice veți putea spune despre mine, însă nimeni n-o să poată să spună ca n-am fost demn!„, a scris Adrian Mititelu pe contul său de Facebook.